CELEX: 52007PC0198
Language: lt
Date: 2007-04-20
Title: Pasiūlymas Tarybos sprendimas iš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis

Svarbus teisinis pranešimas

|

52007PC0198

Pasiūlymas Tarybos sprendimas iš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis  /* KOM/2007/0198 galutinis */  

	[pic] | EUROPOS BENDRIJŲ KOMISIJA |Briuselis, 20.4.2007KOM(2007) 198 galutinisPasiūlymasTARYBOS SPRENDIMASiš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis(pateikta Komisijos)AIŠKINAMASIS MEMORANDUMASTaryboje posėdžiavusių valstybių narių vyriausybių atstovų vidaus susitarimas dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (toliau – Vidaus susitarimas) pasirašytas 2006 m. liepos 17 d.Bulgarijos Respublika ir Rumunija įstojo į Europos Sąjungą 2007 m. sausio 1 d.[1] Pagal Akto dėl Bulgarijos Respublikos ir Rumunijos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų[2] 6 straipsnio 11 dalį Bulgarijos Respublika ir Rumunija automatiškai prisijungė prie Vidaus susitarimo nuo įstojimo datos.Dėl valstybių narių įnašų į dešimtąjį Europos plėtros fondą (toliau – EPF), Vidaus susitarimo 1 straipsnio 2 dalies a punkte nurodytas tik numatomas Bulgarijos ir Rumunijos įnašas ir įnašo dydis. Vidaus susitarimo 1 straipsnio 7 dalyje nustatyta, kad jei nauja valstybė prisijungtų prie ES, įnašų paskirstymas iš dalies keičiamas Tarybos vieningu sprendimu.Atsižvelgiant į balsų skaičiavimą EPF komitete, Vidaus susitarimo 8 straipsnio 2 dalyje nurodyti tik numatyti Bulgarijos ir Rumunijos balsai. Vidaus susitarimo 8 straipsnio 4 dalyje nustatyta, kad jei nauja valstybė prisijungtų prie ES, balsų skaičiavimo lentelė iš dalies keičiama vieningai priimtu Tarybos sprendimu.Pirmiau minėtu pagrindu numatyti Bulgarijos ir Rumunijos įnašai ir balsai patvirtinami pridedamu Tarybos sprendimo projektu.Todėl Komisija siūlo Tarybai priimti pridedamą sprendimą.PasiūlymasTARYBOS SPRENDIMASiš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalisEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą[3], pataisytą ir pasirašytą Liuksemburge 2005 m. birželio 25 d.[4], (toliau – pataisytas AKR ir EB partnerystės susitarimas),atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (toliau – Vidaus susitarimas)[5], ir ypač į jo 1 straipsnio 7 dalį ir 8 straipsnio 4 dalį,atsižvelgdama į Akto dėl Bulgarijos Respublikos ir Rumunijos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų[6] 6 straipsnio 11 dalį, pagal kurią Bulgarijos Respublika ir Rumunija automatiškai prisijungė prie Vidaus susitarimo nuo įstojimo datos,atsižvelgdama į Bulgarijos Respublikos ir Rumunijos įstojimą į Europos Sąjungą 2007 m. sausio 1 d.[7],atsižvelgdama į Komisijos pasiūlymą,kadangi:(1) Pagal Vidaus susitarimo 1 straipsnio 7 dalį, 2 dalies a punkte nurodytas įnašų paskirstymas, kuriame šiuo metu nurodytos tik numatytos Bulgarijos ir Rumunijos sumos, iš dalies keičiamas Tarybos sprendimu, jei nauja valstybė prisijungtų prie ES.(2) Pagal Vidaus susitarimo 8 straipsnio 4 dalį, 2 dalyje pateikta balsų skaičiavimo lentelė, kurioje šiuo metu nurodyti tik numatyti Bulgarijos ir Rumunijos balsai, iš dalies keičiama Tarybos sprendimu, jei nauja valstybė prisijungtų prie ES,NUSPRENDĖ:1 straipsnisVidaus susitarimo 1 straipsnio 2 dalies a punkte nustatyti Bulgarijos ir Rumunijos įnašų dydžiai ir įnašai į dešimtąjį Europos plėtros fondą bei Vidaus susitarimo 8 straipsnio 2 dalyje nustatyti jų balsai Europos plėtros fondo komitete yra patvirtinami.2 straipsnisRemiantis 1 straipsniu, reikalingi tokie pataisymai:1.  Vidaus susitarimo 1 straipsnio 2 dalies a punkte žvaigždutė ir pastaba „(*) Numatoma suma“ išbraukiamos.2.  Vidaus susitarimo 8 straipsnio 2 dalyje išbraukiama:3.  žvaigždutė;4.  pastaba „(*) Numatytas balsas“;5.  eilutė „Iš viso ES-25“, „999“;6.  skliausteliai eilutėje „Iš viso ES-27“.7.  Vidaus susitarimo 8 straipsnio 3 dalis patikslinama taip:„EPF komitetas sprendimus priima kvalifikuota 724 iš 1004 balsų dauguma; sprendimas laikomas priimtu, jeigu už jį balsuoja bent 14 valstybių narių. Blokuojančią mažumą sudaro 281 balsas.“3 straipsnisŠis sprendimas įsigalioja kitą dieną po jo priėmimo dienos.Priimta Briuselyje,Tarybos varduPirmininkas [1] Žr. Europos Sąjungos valstybių narių ir Bulgarijos Respublikos bei Rumunijos sutartį dėl Bulgarijos Respublikos ir Rumunijos stojimo į Europos Sąjungą, OL L 157, 2005 6 21, p. 11.[2] OL L 157, 2005 6 21, p. 203.[3] OL L 317, 2000 12 15, p. 3.[4] OL L 209, 2005 8 11, p. 26.[5] OL L 247, 2006 9 9, p. 32.[6] OL L 157, 2005 6 21, p. 203.[7] Žr. Europos Sąjungos valstybių narių ir Bulgarijos Respublikos bei Rumunijos sutartį dėl Bulgarijos Respublikos ir Rumunijos stojimo į Europos Sąjungą, OL L 157, 2005 6 21, p. 11.